WEÖRES
A vers hangulatának dallamra történő átültetésével kezdtem a munkát. A 12-es számmal dolgoztam így keringő hatású lüktetést kapott az egész darab. A dallamot adó hangot a versben történő variációknak megfelelően moduláltam. Továbbá a nap, a folyik és a kutya szavakat ragadtam ki és rendeltem hozzájuk egyedi effekteket. Azért csak hármat és azért ezt a hármat mert a hármas szám a keringőhöz és a 12-es számhoz is erősen kötődik és mert így nem lett túlzsúfolt a kompozíció a szavak elhelyezkedéséből adódóan sem. A kiragadott szavakhoz rendelt effekteket a többi szóhoz rendelt számok alapján variáltam. Például a taps szerű hangon lévő delay mértékét mindig a nap előtti szó száma százalékba átkonvertálva adja meg.
WEÖRES variáció
Az eredeti munkám dallamát alakítottam át tükör, rákfordítás és a kettő kombinációját alkalmazva. A három szóhoz rendelt hangokat és azok effektjeit is hasonló eljárásokkal variáltam továbbá nyújtottam és hangsúlyoztam a keringő ritmikáját. Az eredmény egy hangzásban hasonló, erőteljesebb ritmusú de változatosabb dallamú etűd.
Mikromontázs
Az egész műfaj nagyon izgalmas számomra és mivel egyre inkább szeretek felvett hangokkal dolgozni egy nagyon hálás feladat is egyben. Otthon és a szabadban felvett hangokat használtam. Több etapban rögzítettem ezek sűrítését tematikusan mégis nagyon véletlenszerű módon majd összekevertem és átmeneteket hoztam létre közöttük.
Stravinsky midi remix
Először szétválogattam a midi sávokat és kitaláltam melyik milyen hangszerek szólama kellene, hogy legyen. Ezek után fokozatosan rendeltem hozzá egyre több hangszert a sávokhoz. Ezek után a hangszereket a zene intenzitásához, a szólamok telítettségéhez és a különböző egységek kiemeléséhez vagy háttérbe szorításához megfelelően moduláltam.